Gunn Dach Doug , do isch dä Reinhard ausem Kraichgau.  I will dä mol  widder in unserer Moddersprooch was schreiwä, damit du ä bislä in iwung bleibsch mit dem deitsch.  I schreib dä a weng vun dä deitschä Gschichdä (history)un unserer Vorfarä.Unser Vorfahren sen jo a so im 16. joarhundert aus dä Schweiz eigwandert.Do war jo vun 1618 bis 1648 dä dreißigjährige Krieg. Un durch die Kriegshandlungä un die ganzä Kraonkheitdä die vun derä maongelernährung kummä sen, warä unser Derfä (Villages) todal entfölkert. In dä Schweiz sen zu derä Zeit die Wiedertäufer verfolgt worrä ,  wegä ihrem Glawä. Die sen dann in die Pfalz un dä Kraichgau eigwaondert un sen vun denä Fürstä bei uns do uffgnummä worrä.Die Mennonitä konntä hier a weil ohne Kriegsdienst leischdä zu messä , meischt als bauarä (Farmer) gut lewä. Die warä scheints die erschdä, die die Dreifelderwerdschaft eigführt hewwä, mit kleeanbau.Un so hewwä die Schweitzä Eiwanderer unsrn scheener Kraichgau widder wirtschaftlich hochgäbrocht.  Mein Unkel war im zweitä Weltkrieg än kadollischä Pfarrä än dä Hitlerzeit. Der hot am  Bodäsee ä Gmoi kat un hot die polnischä Kriegsgfanganä gholfä un hot si in seinä Predigtdä globt un als Gleichwerdige Menschä gsäa.Dodrufnoa isch er dann ins Konzentrationlager nach Dachau kummä.Nach ärä weile hewä sin dann widder frei glosst un in ä oandare Gemeinde in die Naäh von Heidelberg versetzt.Do hot er des gleiche widder gmacht un isch widder fun dennä Nazis eigschperrt worrä.Dä Rescht isch Gschichde , dann sen die Amis kummä un hewwä mein Unkel un ganz Europa vun derä Nazibarbarei befreid.Do sisch ä  mol, wie des war, mid derä Intoleranz un Chrischdäverfolging, bis in die heidich Zeit nei. Un des war a mid en Grund, warum so viel Leit nach amerigga ausgwondert sin.Desweg gibts do a in Old Forge a Hemmer Cotage un ä Kreidersvill un ä Heidelberg un Mannem un die amischä un än doug, der die deitsch moddersrprooch uffrecht erhaldä will.i winsch dä weidä viel Spass däbei, dä Auguscht, Friedrich , Reinhard aus Bad Rabbämä im Kraichgau.